alexandrainst/scandi-wiki huggingface dataset:
Audiopain

Audiopain er et norsk thrash metal-band som ble stiftet i 1996 under navnet Hæ?. 

Etter å ha gitt ut demoen LVT i 1997 skiftet de navn til Audiopain i 1998. Bandet ga så ut tre EP-er, i 1999, 2000 og 2002. Etter dette har bandet stort sett bare spilt inn split-album, inkludert Überthrash og Überthrash II. Bandet ga ut sitt første full-lengde studioalbum The Traumatizer i 2004. I april 2007 kom bandet med en ny vinyl EP A Bomb's View før full-lengderen The Switch to Turn off Mankind ble sluppet i oktober samme år. Christian Holm overtok trommestikkene etter Bjarne Guntveit våren 2008.

Medlemmer

Dagens medlemmer
Sverre Dæhli – Vokal og gitar
Petter Berntsen – Bass
Christian Holm – Trommer

Tidligere medlemmer
Bjarne Guntveit – Trommer

Andre prosjekter
I 2001 var Sverre Dæhli gjestevokalist (sammen med Apollyon fra Aura Noir) på Darkthrones sang «Command» fra albumet Plaguewielder. Petter Berntsen har split i Ghoul-Cult, Ved Buends Ende og Virus. Christian Holm spiller også i Nekromantheon.

Utgivelser

Norske thrash metal-band
Band etablert i 1996 i Norge
Birr (Irland)

Birr (irsk: Biorra) er en irsk by i Offaly i provinsen Munster, i den sydvestlige del av Irland med en befolkning (inkludert oppland) på 5081 innbyggere i 2006 (opp fra 4436 i 2002).

Eksterne lenker 
 

Byer i Offaly
Iron Fist

Iron Fist er det sjette studioalbumet til heavy metal-bandet Motörhead.

Sporliste 
 «Iron Fist» (2:53)
 «Heart of Stone» (3:02)
 «I'm the Doctor» (2:39)
 «Go to Hell» (3:07)
 «Loser» (3:51)
 «Sex & Outrage» (2:08)
 «America» (3:36)
 «Shut It Down» (2:38)
 «Speedfreak» (3:20)
 «(Don't Let 'em) Grind Ya Down» (3:06)
 «(Don't Need) Religion» (2:40)
 «Bang to Rights» (2:39)

Bonusspor 
Bonusspor på nyutgivelse (2001)
 «Remember Me, I'm Gone»
 «(Don't Let 'Em) Grind Ya Down» (Alternativ versjon)
 «Lemmy Goes to the Pub» (Alternativ versjon av «Heart Of Stone»)
 «Same Old Song, I'm Gone» (Alternativ versjon av «Remember Me, I'm Gone»)
 «Young and Crazy» (Instrumental versjon av «Sex & Outrage»)

Bonus-CD på Sanctuary Records' nyutgivelse (2005)
 «Remember Me, I'm Gone (B-side på «Iron Fist»-singlen, live i Toronto Maple Leaf Gardens, mai 1982)
 «Overkill»
 «Heart of Stone»
 «Shoot You in the Back»
 «The Hammer»
 «Jailbait»
 «America»
 «(Don't Need) Religion»
 «Capricorn»
 «(Don't Let 'em) Grind Ya Down»
 «(We Are) The Roadcrew»
 «No Class»
 «Bite the Bullet»
 «The Chase Is Better Than the Catch»
 «Bomber»

Personell
Lemmy – Vokal, bass
Eddie Clarke – Gitar
Philthy Taylor – Trommer

Eksterne lenker   
 

Motörhead-album
Musikkalbum fra 1982
Gamle Frogner stadion

Gamle Frogner stadion er et tidligere idrettsanlegg i Oslo som lå like ved nåværende Frogner stadion i utkanten av Frognerparken, omtrent der tennisbanene ligger i dag. 

Gamle Frogner ble anlagt som skøytearena i 1899. Det første friidrettsstevne i Norge ble arrangert på Gamle Frogner i 1901. Det første skandinaviske mesterskap i friidrett ble også arrangert på Gamle Frogner. Det ble også arrangert tre verdensmesterskap på skøyter her. NM i fotball ble arrangert her i flere år og den første landskampen mot  ble arrangert her i 1910. I forbindelse med  grunnlovsjubileet i 1914 ble det vedtatt at det skulle bygges et nytt stadion. Frogner stadion ble bygd i 1914 og erstattet dermed Gamle Frogner stadion.

Se også
 Frogner Stadion

Kilder 
 www.aktivioslo.no

Eksterne lenker 
 

Frognerparken
Tidligere skøytearenaer i Norge
Idrettsanlegg i Oslo
Artikler i skøytesportprosjektet
Fotballstadioner i Oslo
Skogsbilveg

Skogsbilveg er veger som bygges for å åpne skogområder for uttransportering av tømmer.

Ved utgangen av 2006 var det registrert 48 468 km med skogsbilveger i Norge. I 2006 ble det bygget 68 km med nye skogsbilveger, i 2005 ble det bygget 56 km.

Det skilles ofte mellom skogsveg for traktor og skogsbilveg. Skogsvegen har lavere standard. Skogsbilveger må tåle trafikk med 22 meter lange tømmerbiler med vekt på opptil 60 tonn.

Klassifisering
Landbruksdepartementet har i sine vegnormaler klassifisert skogsvegane i sju klasser:
Landbruksveg klasse 2: Veger dimensjonert for stor trafikk, og som kan inngå i det offentlige vegnettet.
Landbruksveg klasse 3: Helårs bilveger
Landbruksveg klasse 4: Sommarbilveger
Landbruksveg klasse 5: Sommarbilveger for trafikk med kjøretøy uten tilhenger
Landbruksveg klasse 6: Vinterbilveger
Landbruksveg klasse 7: Tung traktorveg
Landbruksveg klasse 8: Lett traktorveg

Se også 
 Sti

Eksterne lenker
 Statistikk fra Statens landbruksforvaltning
 Nærings-, miljø- og samfunnsmessige sider ved skogbrukets vegbygging
 Normaler for landbruksveger med byggebeskrivelse

Skogbruk
Veier
Lamotrigin

{{Infoboks legemiddel
|navn=Lamotrigin
|bilde=lamotrigine.svg
|kjemisknavn= 3,5-diamino-6-(2,3- diklorfenyl)-as-triazin 
|ATC-nummer=N03 AX03
|klasse=C
|kjemiskformel=C9H7N5Cl2
|klassifisering=Antiepileptikum
|virkningsmekanisme=Ukjent
|metabolisme=Lever
|halveringstid=24-34 timer
|utskillelse=Urin}}
Lamotrigin er et av de mest brukte antiepileptika. Hos barn brukes det bare som tilleggsmedikasjon ved epilepsi. De senere årene har lamotrigin i stadig økende grad blitt bruk ved bipolar lidelse, særlig for å forebygge depressive episoder. Det brukes også i behandlingen av kortvarige unilaterale hodepinesyndromer (SUNCT/SUNA). Lamotrigin markedsføres som Lamictal'' i Norge.

Virkningsmekanismen er ukjent, men trolig er hemming av utskillelsen av glutamat i hjernen vesentlig. 
 
Ved oppstart skal langsom opptrapping gjennomføres, blant annet for å unngå hudreaksjoner.

Bivirkninger
Kvalme, oppkast, dobbeltsyn og diare. Hudsymptomer. Bivirkningene er trolig forskjellige avhengig av om pasienten behandles for epilepsi eller bipolar lidelse. 
 
Mest begrensende for behandlingen er hypersensitivitetssyndom. Behandlingen skal seponeres ved tegn på hudutslett, feber eller lymfeknutesvulst. Insidens av alvorlig hudreaksjon: Voksne: 1/1000, barn: 1/300-1/100.

Eksterne lenker
 SPC Lamictal
 Felleskatalogtekst Lamictal

Antiepileptika
ATC N03A
Kjerringnes

Kjerringnes er et sted i Sortland kommune i Nordland. Stedet ligger på Hinnøya, like nord for Sigerfjord.

På Kjerringnes ligger Vesterålens eneste golfbane. Banen har 6 hull.

Her finnes også Kjerringnesvassdraget med Kjerringneselva og Kjerringnesvatnet, som er et anadromt vassdrag. Fiske i elva er bare tillatt for grunneiere, men det er mulig å kjøpe fiskekort for Kjerringnesvatnet. Riksvei 85 utenom Sigerfjord går gjennom Kjerringnesdalen. Veiparsellen med Sigerfjordtunnelen fra Langvassdalen i Kvæfjord ble åpnet i 1995.

Bosetninger i Sortland
Grunnfarnes

Grunnfarnes er et fiskevær og en grunnkrets i Senja kommune i Troms og Finnmark, og er den bygda som ligger lengst nordvest i området Søndre Torsken på ytre Senja. Grunnfarnes er et relativt langstrakt samfunn, med bebyggelse langs det meste av nordsiden av den 4 km lange Grunnfjorden, fra Grunnfarnesbotn og utover til enden av Fv232.

Bygda, som har i underkant av 100 innbyggere, har postadresse 9395 Kaldfarnes, og nærmeste skole er i nabobygda Medby. Grunnfarnes bedehus er fra 1948. Grunnfarnesbotn har røtter tilbake til vikingtiden, og ble valgt til Torsken kommunes tusenårssted. I Grunnfarnesbotn er det dessuten kirkegård.

Til Grunnfarnes grunnkrets hører, i tillegg til fiskeværet og noe omland, også en rekke småøyer og øygrupper i havet utenfor, deriblant Ørja og Holmenvær. Areal: 19,12 km².

Folketall i Grunnfarnes grunnkrets:

Bosetninger i Senja kommune
Fiskevær i Troms og Finnmark
Torsken
NRK.no

NRK.no er NRKs internettportal. De første nettsidene (Radionettet) kom 23. februar 1995. Fra 1996 fikk nettstedet navnet NRK Interaktiv; endret til NRK.no i 2000. I dag er nettstedet etablert som et av de mest besøkte norske innen nyheter og underholdning i Norge, ifølge NRKs årsrapport bare forbigått av VG Nett. NRK var trolig Norges første mediebedrift med egne nettsider.

I august 2010 har nettstedet (inkludert nisjenettstedene yr.no, UT.no, NRKbeta m.m.) rundt 4 millioner unike brukere i uken, hvorav 2,5 millioner er norske. I 2012 hadde nettstedet om lag 58 millioner sidevisninger i uken (dvs. rundt 250 millioner i måneden), rundt 100 ansatte og et driftsbudsjett på 89 millioner kroner.

I tillegg til tekst- og billedinnhold er det mulig å se og høre de aller fleste NRKs fjernsyns- og radioprogrammer på nrk.no, både direktesendinger og tidligere sendte programmer.

NRK P3 startet 7. juni 2007 den nettbaserte TV-kanalen NRK P3TV som en del av nettportalen.

31. mai 2016 skrudde NRK på kryptering (https) på nrk.no, som en av de første nyhetssidene i Norge.

nrknyheter.no
NRK begynte med nyhetsproduksjon for internett i 2000. Før 2000 publiserte NRK nyheter fra tekst-TV på nettet. Høsten 2007 økte NRK satsingen på nettnyheter og omstrukturerte nettstedet. I denne sammenhengen begynte NRK å markedsføre nyhetsdelen av nettstedet under navnet nrknyheter.no, som er en omdirigering til nrk.no/nyheter. Toppsakene var også tilgjengelige på forsiden på nrk.no.

I forbindelse med lansering av ny forside på NRK.no 8. desember 2009 gikk NRK bort fra betegnelsen nrknyheter.no og over til å benytte «nrk.no» også som henvisning til nyhetsartiklene på nettstedet. Begrunnelsen for dette var at «Trass i langvarig og knallhard promotering av portalene nrknyheter.no og nrksport.no, så synes ikke publikum å like denne inndelingen. Med den nye forsiden nedlegges nrknyheter.no fordi bruken har vært minimal.» (Frank Gander, frontredaktør NRK.no)

Referanser

Eksterne lenker 
 Nettstedet

NRK
Etableringer i 1995
Norske nettaviser
Nessundet bru

Nessundet bru er ei fagverksbru i stål på fylkesvei 35 i Ringsaker. Brua knytter Helgøya i Mjøsa til fastlandet. Den krysser Nessundet mellom Nes Prestgard (like ved Nes kirke) på fastlandet og Sund på Helgøya. Arbeidet med brua og fyllinga på begge sider begynte i 1952, og brua ble åpnet 23. november 1957.

Se også 
 Liste over broer i Norge
 Liste over broer i Norge etter lengde

Eksterne lenker 
 Ringsaker Blad: 17. mai-stemning på brua i november (24. november 2007)

Fagverksbroer
Veibroer i Innlandet
Veier i Ringsaker
1957 i Norge
Broer åpnet i 1957
Richard Dahl

‎Richard Dahl (født 5. august 1933, død 8. august 2007) var en svensk høydehopper. Dahl vant høydekonkurransen i friidretts-EM i Stockholm i 1958 foran Jíři Lanský og Stig Pettersson. Han satte svensk rekord med et hopp 2,12 og for den prestasjonen ble han tildelt Svenska Dagbladets gullmedalje.

Meritter 
 EM 1958  Stockholm - gull i høydehopp

Referanser

Eksterne lenker 
 

Personer fra Landskrona
Svenske høydehoppere
Europamestere i friidrett for Sverige
Deltakere for Sverige under EM i friidrett 1958
Ingerid Stenvold

Ingerid Stenvold (født 20. juni 1977) er en norsk journalist og programleder i NRK. Hun er opprinnelig fra Finnfjordbotn i Lenvik.

Stenvold startet sin karriere i NRK i 2001 som nyhetsjournalist i NRK Troms etter endt utdanning på Høgskolen i Oslo ved Avdeling for journalistikk, bibliotek- og informasjonsfag («Journalisthøgskolen»). I 2004 gikk hun inn i et vikariat som programleder i NRK Sport. Dette vikariatet ble etter ett år til en fast stilling, og hun har senere også vært programleder for TV-aksjonen både i 2006 og 2007. Hun var også programleder for Sommeråpent sommeren 2007 og 2009. I 2008 dekket hun sommer-OL i Beijing. Stenvold var programleder for musikkmagasinet Lydverket i tidsrommet 2008–2009. Høsten 2009 var Stenvold programleder i Morgennytt, og fra 2010 begynte hun som nyhetsanker i Dagsrevyen på NRK.

Stenvold har en karriere bak seg innen langrenn, hvor hun vant gull i junior-NM og edelt metall i nordisk mesterskap. Hun har også vært aktiv innen orientering, friidrett og fotball, men en prolaps i ryggen satte en stopper for den videre sportskarrieren. Har uttrykt at hun er fan av fotballklubbene Tromsø IL og Tottenham Hotspur.

Hun ble mor for første gang 8. juni 2011, da hun fødte en datter sammen med sin samboer, senere ektemann. Hun fikk sin andre datter i 2014.

I 2021 gav Stenvold ut biografien om Marit Bjørgen: Vinnerhjerte: Historien om Marit Bjørgen.

Priser 
 2006 og 2007 «Årets nyhets- og sportsformidler», kåret av Se og Hør.
 2007 Kringkastingsprisen, tildelt av Kringkastingsringen.

Referanser

Eksterne lenker 
 
 
 
  Oslopuls: – Mange tror sikkert at jeg aldri går på konserter

Norske langrennsløpere
NRK-journalister
Norske sportsjournalister
Norske biografer
Personer fra Lenvik kommune
Lawrencium

Lawrencium er et kunstig fremstilt radioaktivt grunnstoff  med kjemisk symbol Lr og atomnummer 103 i periodesystemet.

Historie 
Lawrencium ble fremstilt for første gang 14. februar 1961 av Albert Ghiorso, Torbjørn Sikkeland, Almon Larsh og Robert M Latimer ved Berkeley Radiation Laboratory, som hører til Berkeley-universitetet i California, USA. Metoden som ble brukt var å la en prøve med 3 milligram av 3 forskjellige californium-isotoper bli bombardert av bor-ioner i partikkelakseleratoren (HILAC) (Heavy Ion Linear Accelerator). Resultatet var 257Lr med halveringstid på 4,2 sekunder. 

Før oppdagelsen i 1961 ble offisielt godkjent, hadde stoffet et midlertidig navn; Unniltrium med kjemisk symbol Unt. Unniltrium er en kvasi-latinisering av tallene en-null-tre med endelsen -um. Lawrencium har også vært kalt eka-lutetium.
Tidligere hadde Lawrencium det kjemiske symbolet Lw, men det ble endret i 1963 til Lr og offisielt anerkjent av International Union of Pure and Applied Chemistry (IUPAC) i 1997.

Stoffet er oppkalt etter Ernest O. Lawrence, oppfinneren av syklotronen.

Egenskaper 
Lawrencium er et kortlivet transurant metall som tilhører aktinoidene. Det er antatt å være sølvhvitt eller metallgrått av utseende. Lawrencium har aldri vært fremstilt i tilstrekkelige mengder til å fastslå kjemiske og fysiske egenskaper.

Isotoper 
Lawrencium har ingen stabile isotoper. Hittil er 16 isotoper kjent, og de mest stabile er 264Lr og 265Lr med halveringstid 10 timer, 263Lr med halveringstid 5,56 timer, 262Lr med halveringstid 2,78 timer, og 266Lr med halveringstid 1,11 timer. Alle de resterende isotopene har halveringstider kortere enn 1 time, og de fleste kortere enn 1 minutt. De fleste kjente lawrencium-isotopene kan nedbrytes ved spontan kjernespalting (fisjon).

CAS-nummer: 22537-19-5

Forekomst 
Lawrencium finnes ikke naturlig, men blir fremstilt i laboratorier.

Anvendelse 
Lawrencium har per i dag ingen anvendelse, bortsett fra i forskningssammenheng.

Referanser 

Aktinoider
Grunnstoffer
Garsjøen (Sør-Varanger)

Garsjøen (nordsamisk: Gárddajávri) er en innsjø i Sør-Varanger kommune i Troms og Finnmark. Den er regulert som magasin for Gandvik kraftverk. Sør for Garsjøen ligger Garsjøen landskapsvernområde.

Referanser 

Innsjøer i Sør-Varanger
Reservoarer i Troms og Finnmark
Neidenvassdraget
Bergen Tuba Quartet

Bergen Tuba Quartet (BTQ) er en tubakvartett som holder til i Bergen. BTQ hadde sin debut under en gallaforestilling på danseteateret Carte Blanche, 7. desember 2001. Kvartetten har siden den gang spesialisert seg på underholdningsmusikk, og kan vise til et enormt repertoar bestående av blant annet norske folketoner, viser, filmmusikk, orkestertranskripsjoner, marsjer, originalskrevne verk for tubakvartett, jazzsvisker, kirkemusikk og poplåter.

BTQ har hatt mange ulike oppdrag siden starten. I 2002 og 2003 hadde de sommerturneer på Sørlandet, de spilte konsert hos en Mitsubishi-forhandler i Sveits i 2002, og deltok på konserten «Gamle myter i messingdrakt» (musikk av Torstein Aagaard-Nilsen) i restauranten på Den Nationale Scene i 2004. BTQ har dessuten spilt festkonserter under både BrassWind-festivalen og Adventsklang, og kan høres på Eirik Gjerdeviks solo-CD Eirik the Viking. Kvartetten er sammensatt av Thor-Arne Pedersen (eufonium), Bent Erik Bråten Røed (eufonium), Eirik Gjerdevik (tuba) og Pål Magne Austnes (tuba).

Eksterne lenker
 Bergen Tuba Quartet
 Thor-Arne Pedersen
 Eirik Gjerdevik
 Pål Magne Austnes

Norske musikkgrupper
Musikk i Bergen
Tevla kraftverk

Tevla kraftverk er et vannkraftverk i Stjørdalsvassdraget i Meråker kommune i Trøndelag. 

Kraftverket henter inn vann fra tre bekkeinntak i fjellsiden over Tevladalen samt fra reguleringsmagasinet Fjergen. Magasinet reguleres mellom 514 og 498 moh.
I tunnelen fra Fjergen til kraftstasjonen hentes det også inn vann fra elven Litlåa. Fallhøyden er på 165 meter.

Kraftverket har installert ytelse på 50 MW. Midlere årsproduksjon er på 107 GWh. Kraftverket er et pumpekraftverk og kan pumpe vann tilbake i magasinet for senere bruk.

Produksjonen startet i 1994.

I kraftverket foretas det forsøk med kontraroterende turbin i samarbeid med 
NTNU Vannkraftlaboratoriet og SINTEF. Denne turbinen er installert på minstevannføringen i kraftverket.

Kraftverket eies og driftes av Nord-Trøndelag Elektrisitetsverk.

Andre kraftverk i vassdraget
 Meråker kraftverk
 Funna kraftverk

Referanser

Kilder
 
 NVE vannkraftdatabase
 NTE

Vannkraftverk i Trøndelag
Pumpekraftverk i Norge
NTE
Kraftverk i Meråker
Kraftverk etablert i 1994
Håndball-VM 1999 for kvinner

Håndball-VM 1999 for kvinner ble spilt i Norge og Danmark i perioden 29. november – 12. desember 1999. Finalen ble spilt i Håkons Hall i Lillehammer.

Gruppespillet

Gruppe A

Gruppe B

Gruppe C

Gruppe D

Sluttspillet

Åttendedelsfinaler

Kvartfinaler

Plasseringskamper om 5.- til 8.-plass 

Kamp om 7.-plass

Kamp om 5.-plass

Semifinaler

Bronsefinale

Finale

Plassering og statistikk

Sluttplassering

All-starlag

Se også 
 Håndball-VM 1999 for menn

Referanser

Eksterne lenker 

1999
Håndball-VM 1993 for kvinner

Håndball-VM 1993 for kvinner ble spilt i Norge i perioden 24. november – 5. desember 1993.

Innledende runde

Gruppe A

Gruppe B

Gruppe C

Gruppe D

 Selv om Tsjekkoslovakia hadde blitt delt opp til Tsjekkia og Slovakia, deltok landene som et felles landslag.

Hovedrunden

Gruppe I

Gruppe II

Plasseringsrunde 
Lagene som endte sist i gruppene i innledende runde, spilte kamper om plassene 13.- til 16.-plass.

Plassering og statistikk

Sluttplassering 

 Selv om Tsjekkoslovakia hadde blitt delt opp til Tsjekkia og Slovakia, deltok landene som et felles landslag.

Se også 
 Håndball-VM 1993 for menn

Eksterne lenker 

1993
Verdensmesterskapet i håndball for menn

Verdensmesterskapet i håndball for menn er blitt arrangert siden 1938.

Resultater

1: Tyskland stilte med et samlet lag bestående av spillere fra både Øst- og Vest-Tyskland.

Medaljeoversikt

B-VM
B-VM ble spilt mellom 1977 og 1992.

Resultater

Medaljetabell

C-VM
C-VM ble spilt mellom 1976 og 1990.

Resultater

Medaljetabell

Se også 
Håndball-EM for menn
Håndball-VM for kvinner
VM i beachhåndball

Eksterne lenker 
 
 Statistikk
Vikna vindmøllepark

Vikna vindmøllepark (også Vikna vindkraftverk) var et vindkraftverk på Husfjellet ved Garstad i Nærøysund kommune, Trøndelag. Kraftverket ble etablert av Nord-Trøndelag Elektrisitetsverk (NTE) i 1991, og var Norges første vindpark. Den har også feilaktig blitt referert til som Norges første vindkraftverk, men enkeltstående vindmøller har blitt brukt til kraftproduksjon i Norge ihvertfall siden Hernes Vindelektricitetsverk åpnet i 1910. 

Kraftverket ble satt opp i 1991 med fem vindturbiner med en samlet effekt på 2,2 MW (3 x 0,4 MW + 2 x 0,5 MW), som startet ved vindhastigheter på 5 m/s, og stoppet ved 25 m/s. Siden idriftsettelse har kraftverket i snitt produsert 5,8 GWh per år. 

I 2011 hadde vindturbinene nådd sin tekniske levetid på 20 år, og NTE søkte om å erstatte de gamle turbinene med inntil 5 nye turbiner med inntil 9 MW total installert effekt. Konsesjon ble gitt og forventet byggestart var 2014.

Men nye Vikna vindkraftverk blir antagelig ikke bygget, det er ikke ledig kapasitet i nettet. Utbygging av overføringsnettet forutsatte at Ytre Vikna II skulle bygges, men den vindparken er utsatt på ubestemt tid.

De gamle møllene ble revet i 2015.

Referanser 

Vindkraftverk i Trøndelag
NTE
Kraftverk i Nærøysund
Kraftverk etablert i 1991
Tidligere kraftverk i Norge
Terrengsykling

Terrengsykling er en sport der man sykler i terreng, det være seg med spesielt utrustede terrengsykler, hybridsykler, BMX-sykler eller andre egnede tråsykler.

Terrengsykler 
De fleste terrengsykler har karakteristika som gir robusthet og funksjonalitet på ujevnt underlag: brede knastedekk, kraftige rammerør, kraftige skivebremser, funksjonelle klikkpedaler, dempegaffel og til og med bakdemping. Robustheten medfører at sykler spesielt utviklet for terrengformål ofte kan være noe tyngre enn sykler for bruk på landeveien, men mange av dagens terrengsykler er likevel bygget med deler som gjør dem svært lette.

Typer terrengsykling 
Terrengsykling kan grovt sett deles opp i følgende kategorier, som hver innebærer forskjellig type terrengsykling og krever forskjellig utstyr, deriblant sykkel, bekledning og sikkerhetsutstyr:

 Rundbane (cross country)
 Maraton (sykkel)
 Utfor (downhill)
 Four-cross
 Parallellslalåm
 Stisykling (all-mountain)
 Frikjøring (freeride)
 Trial/street riding
 Enduro

Vanskelighetsgraden på løypen og treningssfokuset på syklingen er gjerne med på å definere hva slags type terrengsykling man bedriver, for eksempel vil en mindre treningsfokusert form for øvelse kunne omtales som «terrengsykling» heller enn «rundbanesykling», sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst vil gjerne kalles «stisykling», og sykling i terreng med sterk negativ hellning med spesialsykler vil kalles «utfor» eller «frikjøring», avhengig av konkurranseaspektet.

Terreng 
Man kan drive terrengsykling på alle steder som har en form for terreng, for eksempel en gressplen eller i parker, men primært menes det med terrengsykling den form for sykling som gjøres i naturen, for eksempel på grusveier og stier, og typisk i skog, utmark og fjell. Man kan si at det er aspekter ved terrengsykling som har mer til felles med løping i skogen og orientering enn andre former for sykling, som by- eller landeveissykling.

Typiske trekk 
Terrengsykling er primært en individuell sport som krever utholdenhet, teknikk og evne til å klare seg selv. Samtidig arrangerer klubber og andre grupperinger sammenkomster og felles sykkelturer, både som trening og rekreasjon. Siden terrengsyklister gjerne sykler langt bort fra sivilisasjonen må de i stor grad være istand til å klare seg selv. Skulle noe gå i stykker, for eksempel kjedebrekk eller punktering, må syklisten kunne reparere dette på egen hånd. Utfordringene som terrengsyklister kan oppleve har bidratt til å skape en spesiell dynamikk mellom typiske terrengsyklister, som skiller seg fra dynamikken mellom landeveissyklister eller bysyklister.

Eksterne lenker 
 

Sykkelsport
Terrengsykling

pl:kolarstwo górskie
Ulrich Mühe

Ulrich Mühe (født 20. juni 1953 i Grimma som Friedrich Hans Ulrich Mühe, død 22. juli 2007 i Walbeck i Börde) var en tysk film- og teaterskuespiller. Han spilte familiefar i to av Michael Hanekes 90-tallsfilmer (Bennys video og Funny Games), men høydepunktet i karrieren var da han spilte hovedrollen som samvittighetsfull Stasioffiser i De andres liv fra 2006, som i 2007 ble belønnet med Oscar for beste utenlandske film. Det var samtidig en av Mühes siste roller. Han var far til skuespilleren Anna Maria Mühe.

I Tyskland var han spesielt kjent for hovedrollen som Dr. Robert Kolmaar i TV-serien Der letzte Zeuge. 

Han vokste selv opp i DDR, og engasjerte seg i 1989 i demonstrasjoner mot kommunistregimet.

Filmografi (utvalg) 

 1992 – Bennys video
 1997 – Slottet
 1997 – Funny Games
 2003 – I maktens skygge (TV)
 2006 – De andres liv
 2006 – Peer Gynt (TV)
 2007 – Mein Führer–Den virkelige sanneste sannheten om Adolf Hitler

Referanser

Eksterne lenker 

 

Tyske skuespillere
Personer fra Grimma
Fødsler i 1953
Dødsfall i 2007